Bya Musasi Waffe
POLIISI ekutte omubuvuka ne kamera ya Gavumenti ekozesebwa mu kukuba ebifaananyi bya densite z’eggwanga.
Eyakwatiddwa ye Samuel Bamuleke, omutuuze w’omu Ndeeba mu Kampala nga kati akuumirwa ku Poliisi e Kampalamukadde.
Atwala Poliisi y’oku Owino, Philemon Ameru, yagambye nti Bamuleke yakwatiddwa ku Lwomukaaga bwe yasangiddwa ne kkamera ya Gavumenti ey’ekika kya Nikon Coolpix ng’eriko obulambe ‘Government of Uganda’ (GOU).
Ameru yategeezezza nti Bamuleke yasoose kutwalibwa ku Poliisi y’oku Owino , we yaggyiddwa oluvannyuma n’atwalibwa mu Poliisi y’e Kampalamukadde ng’okunoonyereza bwe kwegenda mu maaso.
Bamuleke, mu satatimenti gye yakoze ku Poliisi yeewolereza ku kamera n'agamba nti yagiguze ku musuubuzi w’engoye enkadde mu Owino kyokka Ameru yagambye nti bagenda kumuggulako musango gwa bubbi.
lug_Latn lug_Latn lug_Latn lug_Latn lug_Latn lug_Latn